Fi sqaq, fit-tarf tal-wied ta' San Ġwann, kien hemm dar kbira u antika. Ghalkemm kienet imwarrba kienet tispikka minħabba li kienet mibnija forma ta' Palazz. Kif toqrob ħdejn din id-dar tara ġnien enormi madwar id-dar. L-entratura hija kbira u mżejna b'mod tradizzjonali. Il-twieqi kienu kbar, u l-ħġieġ li kien fadal kien dekorattiv b'ħafna kuluri. Fil-ġnien hemm ħafna siġar tal-frott kbar u folti b'riħa qawwi ta' fjuri friski. Huwa pjuttost anke fil-ġranet sħan tas-sajf. Ħdejn id-dar kien hemm arblu twil bil-bandieri tal-kavallieri, u fuq il-faċċata kien hemm l-arma tal-familja. Sfortunatament, id-data ma kinetx ċara biżżejed biex tinqara. Mal-ġnub ta' dan il-palazz kien hemm żewġ gallariji kbar li bilfors kienu jiġbdulek l-attenzzjoni bl-iskrutura sabiħa li kellhom. Kif tidħol jilqgħak tapit aħmar mgħotti bit-trab, taraġ grandjuż u linfa tal-kristall. Kif titla' t-taraġ issib fetħa mdaqqsa li tagħti għal ħafna kmamar. Dawn mid-dehra kienu l-kmamar tas-sodda, kellhom sodod kbar tal-ħadid, purtieri ħoxnin b'ħafna disinn, u għamara antika tal-kewba mimlija susa, b'riħa ta' għeluq u moffa. Maġenb dawn il-kmamar kien hemm librerija u kamra tal-banju primittiva. Fis-sular t'isfel kien hemm il-kċina, is-salott, il-kamra tal-pranzu, li kienu mdawrin ma' bitħa interna b'taraġ li jagħti għall-kantina. L-iktar kamra li laqtitni hija il kantina għax fiha hemm bieb li kien iwassal għal xelter li kien jintuża matul il-gwerra. L-iktar ħaġa li impressjonatni kienet kaxxa tqila tal-ħadid mimlija munizzjoni. Jien nixtieq ngħix fiha għax hija dar kbra ħafna b'karattru, imma ovvjament għandha bżonn ħafna restawr u manutenzjoni.
Id-Dar Misterjuża – Jake Mizzi 8b